हिंदी का अपमान करने का आरोप, प्रकाश बोले- हिंदी थोपी जाएगी, तो ऐसे ही विरोध करेंगे
Supreme Court lawyer Shashank Shekhar On Prakash Raj Photo. Follow Prakash Raj Latest News, Tamil Nadu Headlines, and Reports On Dainik Bhaskar (दैनिक भास्कर)
साउथ एक्टर प्रकाश राज हमेशा अपने किसी ना किसी बयान की वजह से चर्चा में बने रहते हैं। हाल में में सुप्रीम कोर्ट के वकील शशांक शेखर झा ने अपने ट्वीट के जरिए तमिल नाडु पुलिस को टैग कर पूछा है कि क्या उन्होंने प्रकाश राज के खिलाफ केस दर्ज किया? FIR की?
साथ में उन्होंने प्रकाश राज की एक फोटो भी शेयर की है, जिसमें वो काले रंग के टी-शर्ट में नजर आ रहे हैं। उनके टी-शर्ट पर लिखा है- मैं हिंदी को नहीं जानता हूं, जाओ! अब इसी पर बवाल छिड़ा हुआ है।
जवाब में प्रकाश राज ने कहा- हमारी भाषा को अपमान करेंगे, तो हम ऐसे ही विरोध करेंगे
वकील शशांक शेखर के इसी ट्वीट को री-ट्वीट करते हुए प्रकाश राज ने लिखा- मेरी जड़ कन्नड़ भाषा है। अगर आप उसका अपमान करेंगे, इज्जत नहीं करेंगे और अपनी भाषा को थोपेंगे, तो हम ऐसे ही इसका विरोध करेंगे। क्या आप मुझे धमकी दे रहे हैं? सिर्फ पूछ रहा हूं।
जाने क्या है पूरा मामला- 
ये बात 2020 की है। उन दिनों बाॅलीवुड और साउथ सिनेमा के बीच में कोल्ड वाॅर चल रहा था। भाषाओं को लेकर लोग एक दूसरे पर कमेंट कर रहे थे। इसी बीच 13 सितंबर 2020, हिंदी दिवस के अवसर पर प्रकाश राज ने इंस्टाग्राम पर एक पोस्ट किया था। उस पोस्ट में वो काला टी-शर्ट पहने नजर आ रहे थे, जिस पर लिखा था- मैं हिंदी को नहीं जानता हूं, जाओ!
इस फोटो के साथ उन्होंने कैप्शन में लिखा था- मैं कई भाषाओं को जानता हूं.. कई भाषाओं में काम कर सकता हूं.. लेकिन मेरी सीख है.. मेरी धारणा.. मेरी जड़.. मेरी ताकत.. मेरा गौरव.. मेरी मातृभाषा कन्नड़ है।
कई एक्ट्रर्स ने हिंदी भाषा थोपने का विरोध किया था
प्रकाश राज के अलावा कई एक्ट्रर्स ने हिंदी भाषा थोपने का विरोध किया था। इसमें एक्टर धनंजय और वशिष्ठ एन सिन्हा भी शामिल थे। इन दोनों ने भी अपने सोशल मीडिया पर हिंदी दिवस पर अपनी राय साझा की थी।
प्रकाश राज और हिंदी सिनेमा से जुड़ी ये खबर भी पढ़ें: 
प्रकाश राज का विवेक अग्निहोत्री पर फूटा गुस्सा:कहा- द कश्मीर फाइल्स बकवास फिल्म है, इंटरनैशनल जूरी तक ने उन पर थूक दिया
साउथ एक्टर प्रकाश राज ने 'द कश्मीर फाइल्स' के डायरेक्टर विवेक अग्निहोत्री पर तंज कसते हुए कहा है कि उन्हें ऑस्कर क्या भास्कर भी नहीं मिलेगा। दरअसल प्रकाश हाल ही केरल में हुए मातृभूमि इंटरनेशनल फिल्म फेस्टिवल ऑफ लेटर्स में शामिल हुए। इस दौरान उन्होंने 'द कश्मीर फाइल्स' को लेकर अपना गुस्सा निकाला। उन्होंने फिल्म की आलोचना की और इसे बकवास फिल्म बताया है। पढ़ें पूरी खबर...